O femeie din Vicovu de Sus s-a ales cu dosar penal după ce a fost prinsă la volanul unei mașini neînmatriculate
O femeie din Vicovu de Sus s-a ales cu dosar penal după ce a fost prinsă la volanul unei mașini neînmatriculate. În cursul zilei de miercuri, un echipaj de poliție a oprit pe str. Mărăști din Suceava un autoturism cu număr de înmatriculare provizoriu, care se deplasa dinspre strada Mărășești spre centrul municipiului. La volanul mașinii se afla o femeie de 48 ani, din orașul Vicovu de Sus.
În urma verificărilor în bazele de date ale poliției s-a stabilit faptul că autovehiculul cu număr de înmatriculare provizoriu nu mai avea drept de circulaţie pe drumurile publice.
În cauză s-a dispus începerea urmăririi penale in rem, pentru săvârşirea infracţiunii de ,,punerea în circulaţie sau conducerea unui vehicul neînmatriculat", faptă prevăzută de art. 334 alin. 1, din Codul Penal.